CELEX: E2015P0003
Language: sl
Date: 2015-01-20 00:00:00
Title: Zahtevek za svetovalno mnenje Sodišča Efte, ki ga je vložilo sodišče Staatsgerichtshof des Fürstentums Liechtenstein 20. januarja 2015 v zadevi Liechtensteinische Gesellschaft für Umweltschutz proti Gemeinde Vaduz (Zadeva E-3/15)

2.7.2015   
            
            
               SL
            
            
               Uradni list Evropske unije
            
            
               C 217/21
            
         Zahtevek za svetovalno mnenje Sodišča Efte, ki ga je vložilo sodišče Staatsgerichtshof des Fürstentums Liechtenstein 20. januarja 2015 v zadevi Liechtensteinische Gesellschaft für Umweltschutz proti Gemeinde Vaduz
   (Zadeva E-3/15)
   (2015/C 217/07)
   Sodišče Staatsgerichtshof des Fürstentums Liechtenstein (državno sodišče Kneževine Lihtenštajn) je z dopisom z dne 20. januarja 2015, ki ga je tajništvo Sodišča Efte prejelo 22. januarja 2015, pri Sodišču Efte vložilo zahtevek za svetovalno mnenje v zadevi Liechtensteinische Gesellschaft für Umweltschutz proti Gemeinde Vaduz glede naslednjih vprašanj:
   
               1.
            
            
               Ali se Direktiva 2011/92/EU z dne 13. decembra 2011 o presoji vplivov nekaterih javnih in zasebnih projektov na okolje v Kneževini Lihtenštajn uporablja za postopke presoje vplivov na okolje, ki v okviru prehodne ureditve še vedno temeljijo na zakonu o presoji vplivov na okolje (Gesetz über die Umweltverträglichkeitsprüfung) z dne 10. marca 1999 (v nadaljnjem besedilu: stara različica zakona o presoji vplivov na okolje)?
            
         
               2.
            
            
               Če je tako, ali gre v tej zadevi za nedopustno omejevanje pravice do pritožbe okoljevarstvenih organizacij v skladu s členom 11 Direktive 2011/92/EU v povezavi s členom 20 stare različice zakona o presoji vplivov na okolje, če vlada v skladu s členom 16 stare različice zakona o presoji vplivov na okolje v ločenem postopku sprejme splošno odločitev o okoljski primernosti projekta, pri tem pa – v obliki pogojev – reševanje ključnih vprašanj v zvezi z okoljsko primernostjo projekta pridrži za nadaljnje postopke za izdajo dovoljenj na podlagi posebne zakonodaje?
            
         
               3.
            
            
               Če je odgovor pritrdilen, ali ima člen 11 Direktive 2011/92/EU za zadevni postopek presoje vplivov na okolje, ki je osnova za individualno pritožbo na državno sodišče, neposredni učinek?
            
         
               4.
            
            
               Kakšne bi bile v tej zadevi pravne posledice kršitve pravice do pritožbe na podlagi direktive v zvezi z vprašanjema 2 in 3?